Norske bønder mest subsidiert

Blant OECD-landene er det de norske bøndene som er mest subsidiert, viser organisasjonens årlige rapport om landbrukspolitikk.

MEST SUBSIDIERT: Landbruksstøtten utgjorde 60 prosent av inntekten i årene 2009 til 2011. Vis mer byoutline Trond Sørås

Publisert: Oppdatert: 20. september 2012 07:32 , Publisert: 20. september 2012 06:30

Rapporten som Organisasjonen for samarbeid og utvikling (OECD) la fram onsdag, viser at nivået på landbrukssubsidier nesten er halvert de siste 30 årene.



Det har vært nedgang også i Norge, men norske bønder er altså de som får den største andelen av inntekten sin i form av subsidier, skriver Nationen.

Les også: Norge og Danmark i tollkrig



Størst på proteksjonisme



Subsidiene i seg selv skiller seg ut. En relativ stor andel av støtten er markedsvridende, altså at den ikke i seg selv er der for å sikre bøndenes inntekter, men er der for å sikre gitte prisnivåer og volum i produksjonen, skriver Finansavisen.



I tillegg troner Norge soleklart på toppen når det gjelder den rent proteksjonistiske støtten. I Norge er matvarene dobbelt så dyre som på verdensmarkedet, foran Japan og Sør-Korea.



Landbruksstøtten utgjorde 60 prosent av bøndenes inntekter i årene 2009 til 2011. OECD konstaterer at det trengs større innsats for å redusere andelen produksjonstilknyttet støtte og øke markedstilgangen.

Varslet norsk høyere toll for importert ost er ikke tatt med i beregningene.

Økningen i diverse tollsatser provoserer EU, som mener Norge handler i strid med EØS-avtalens ånd.

Les også:

EU vurderer reaksjoner på norsk tollendring

Regjeringen styrker tollvernet for landbruksvarer

Tollfritt for åtte av ti oster fra utlandet

Bøndenes priser raser – men ikke for forbrukerne

